GL คาดผลประกอบการ Q4 โตรับไฮซีซั่น เตรียมขยายไปอินโดนีเซียต้นปี 59
GL คาดผลประกอบการ Q4/58 โตรับไฮซีซั่น คาดธุรกิจในปท.ลาวเริ่มกำไร เตรียมขยายไปอินโดนีเซียต้นปี 59
10 พ.ย. 2558

นายมิทซึจิ โคโนชิตะ ประธานกรรมการและประธานเจ้าหน้าที่บริหาร บริษัท กรุ๊ปลีส จำกัด (มหาชน) หรือ GL เปิดเผยว่า บริษัทมั่นใจว่าผลประกอบการไตรมาส 4/58 ซึ่งเป็นไฮซีซั่นจะปรับตัวดีขึ้นต่อเนื่อง โดยเฉพาะการขยายตัวของธุรกิจในกัมพูชาตลอดจนธุรกิจใน สปป.ลาว ซึ่งคาดว่าจะเริ่มมีผลกำไรตั้งแต่ไตรมาสนี้
ส่วนการขยายธุรกิจไปประเทศอินโดนีเซียนั้นล่าสุดคาดว่าจะเริ่มดำเนินการได้ในต้นปี 59 ซึ่งจะเป็นแรงส่งช่วยเสริมสร้างรายได้และกำไรอย่างต่อเนื่องต่อไปในอนาคต  